Peter Zůbek

Peter Zůbek (* 16. február 1970, Košice) je bývalý slovenský hokejový útočník. Brat – dvojča Pavla Zůbeka, s ktorým hrával v jednom útoku väčšinu svojej hokejovej kariéry.

Klubový hokej 

S hokejom začínal v mužstve VSŽ Košice. V česko-slovenskej lige debutoval počas sezóny 1987/88, v ktorej klub dosiahol majstrovský titul. V ročníku 1990/91 strelil v základnej časti 26 gólov.

Od sezóny 2000/01 pôsobil s bratom v nórskej najvyššej súťaži v klube Stjernen Hockey v meste Fredrikstad, kde odohral šesť sezón. Po bratovom zranení sa rozhodol tiež ukončiť kariéru a venovať sa trénerskej práci, obaja boli v Stjernen Hockey dva roky asistentami trénera.

Klubová štatistika

Reprezentácia 
V česko-slovenskej reprezentácii odohral 8 zápasov, a strelil 2 góly. 

Po vzniku slovenskej reprezentácie sa zúčastnil jej prvého turnaja vo francúzskom Rouene vo februári 1993. Slovenská výprava pricestovala do dejiska podujatia kvôli nepriaznivému počasiu až tesne pred začiatkom prvého zápasu s Francúzskom, ktorý sa skončil remízou 2:2. Ďalšie dve stretnutia s B-výbermi Ruska a Švédska Slovensko prehralo, na turnaji obsadilo posledné miesto. Peter Zůbek hral v útoku s bratom Pavlom a Vlastimilom Plavuchom. V slovenskej reprezentácii spolu odohral 6 zápasov, strelil 3 góly.

Ďalšie pôsobenie 
Po ukončení hráčskej a trénerskej kariéry ostal žiť v meste Fredrikstad do leta 2011, odvtedy býva v Košiciach kde pracuje v stavebnej firme. Je ženatý, s manželkou Zuzanou majú synov Petra a Tomasa.

Referencie

Externé odkazy 

  
 Peter Zůbek štatistiky na eurohockey.net 
 Peter Zůbek štatistiky na hockeydb.com 

Česko-slovenskí hokejisti
Slovenskí hokejisti
Slovenskí hokejoví útočníci
Súrodenci v ľadovom hokeji
Hráči HC Košice
Hráči HK Spišská Nová Ves
Hráči HK Trebišov
Hráči Stjernen Hockey
Osobnosti z Košíc
Dvojčatá